РЕГЛАМЕНТ (ЕО) № 679/2007 НА КОМИСИЯТА
от 18 юни 2007 година
за определяне на размера на помощта за предназначените за преработка праскови за пазарната 2007/2008 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния,
като взе предвид Акта за присъединяване на България и Румъния, и по-специално член 41 от него,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 6, параграф 1 от него,
като има предвид, че:
(1)
Член 3, параграф 3 от Регламент (ЕО) № 1535/2003 на Комисията от 29 август 2003 г. относно определяне на подробни правила за прилагане на Регламент (ЕО) № 2201/96 на Съвета по отношение режима на помощи за продукти от преработени плодове и зеленчуци (2) предвижда Комисията да публикува до 31 май размера на помощта, приложима за предназначените за преработка праскови.
(2)
За държавите-членки на Общността към 31 декември 2006 г. прегледът на спазването на общностните и националните прагове за преработка на праскови, посочени в член 5, параграф 1 от Регламент (ЕО) № 2201/96, се извършва на базата на количествата, за които са отпуснати помощи през последните три пазарни години, по отношение на които са налични окончателни данни за всички засегнати държави-членки.
(3)
Средната стойност на количествата преработени праскови в рамките на режима на помощи през предходните три пазарни години е по-ниска от прага на Общността. Помощта, която следва да се прилага за пазарната 2007/2008 година във всяка една засегната държава-членка, трябва да бъде следователно равна на размера, определен в член 4, параграф 2 от Регламент (ЕО) № 2201/96.
(4)
Механизмът за изчисляване на спазването на националните прагове за преработка, предвиден в член 5 от Регламент (ЕО) № 2201/96, не е пряко приложим по отношение на България и Румъния. Поради това е целесъобразно да се предвидят преходни мерки за прилагането му. За пазарната 2007/2008 година, за която не са налични данни за прегледа на спазването на общностните и националните прагове за преработка на праскови, и като предпазна мярка следва да се предвиди предварително намаление на помощта, която ще бъде възстановена в случай на липса на надвишаване в края на пазарната година.
(5)
Мерките, предвидени в настоящия регламент, са в съответствие със становището на Управителния комитет по продукти от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
1. За пазарната 2007/2008 година размерът на помощта за прасковите съгласно член 2 от Регламент (ЕО) № 2201/96 е 47,70 еуро на тон за държавите-членки на Общността в състава ѝ към 31 декември 2006 г.
2. За България и Румъния размерът на помощта за прасковите съгласно член 2 от Регламент (ЕО) № 2201/96 е 35,78 еуро на тон.
Член 2
1. Ако общностният праг не бъде надвишен при изчисляване на спазването на прага за пазарната 2007/2008 година, след края на същата пазарна година се изплаща на България и Румъния допълнителна сума, равняваща се на 25 % от определената в член 4, параграф 2 от Регламент (ЕО) № 2201/96 помощ.
2. В случай че общностният праг е превишен, ако прагът не е превишен или е превишен с по-малко от 25 % в България или в Румъния, след края на пазарната 2007/2008 година се изплаща допълнителна сума на тези държави-членки.
Посочената в първа алинея допълнителна сума се определя въз основа на действителното превишаване на съответния национален праг до максимален размер от 25 % от помощта, определена в член 4, параграф 2 от Регламент (ЕО) № 2201/96.
3. С оглед на прегледа на националните прагове за преработка и само по отношение на България и Румъния изчисляването за пазарната 2007/2008 година се извършва въз основа на количествата, за които действително са отпуснати помощи през същата пазарна година.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 юни 2007 година.